CELEX: 32019D0969
Language: hu
Date: 2019-02-22 00:00:00
Title: A Bizottság (EU) 2019/969 felhatalmazáson alapuló határozata (2019. február 22.) az (EU) 2018/1240 európai parlamenti és tanácsi rendelet 54. cikke (2) bekezdésének megfelelően a kérelmezők számára a kérelemfájljuk megőrzési időszakának meghosszabbításához való hozzájárulás megadását vagy annak visszavonását lehetővé tevő eszközről (EGT-vonatkozású szöveg.)

13.6.2019   
               
               
                  HU
               
               
                  Az Európai Unió Hivatalos Lapja
               
               
                  L 156/10
               
            
         A BIZOTTSÁG (EU) 2019/969 FELHATALMAZÁSON ALAPULÓ HATÁROZATA
         (2019. február 22.)
         az (EU) 2018/1240 európai parlamenti és tanácsi rendelet 54. cikke (2) bekezdésének megfelelően a kérelmezők számára a kérelemfájljuk megőrzési időszakának meghosszabbításához való hozzájárulás megadását vagy annak visszavonását lehetővé tevő eszközről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         Tekintettel az Európai Utasinformációs és Engedélyezési Rendszer (ETIAS) létrehozásáról, valamint az 1077/2011/EU rendelet, az 515/2014/EU rendelet, az (EU) 2016/399 rendelet, az (EU) 2016/1624 rendelet és az (EU) 2017/2226 rendelet módosításáról szóló, 2018. szeptember 12-i (EU) 2018/1240 európai parlamenti és tanácsi rendeletre (1) és különösen annak 54. cikke (2) bekezdésének ötödik albekezdésére,
         mivel:
         
                     (1)
                  
                  
                     Az (EU) 2018/1240 rendelet létrehozta az Európai Utasinformációs és Engedélyezési Rendszert (ETIAS) a külső határok átlépésekor a vízumkötelezettség alól mentes harmadik országbeli állampolgárok számára szolgáló rendszerként. Az említett rendelet meghatározta az utazási engedély kiadására vagy megtagadására vonatkozó feltételeket és eljárásokat.
                  
               
                     (2)
                  
                  
                     Az egyes kérelemfájlokat az utazási engedély érvényességi idejének lejárta után törölni kell. Annak érdekében, hogy könnyebb legyen az említett időszak lejártát követően az új kérelem benyújtása, a kérelmezők hozzájárulhatnak a kérelemfájl megőrzési idejének három évvel történő meghosszabbításához. E határozat meghatározza, hogy a kérelmezők milyen feltételek mellett adhatják meg és vonhatják vissza hozzájárulásukat a kifejezetten e célt szolgáló eszköz alkalmazásával.
                  
               
                     (3)
                  
                  
                     A hozzájáruló nyilatkozat megtételéhez használt eszközt a kifejezetten e célt szolgáló, nyilvánosan elérhető honlapon és a mobil eszközökre telepíthető alkalmazáson, illetve az ETIAS engedély megadását követően küldött biztonságos linken keresztül kell elérhetővé tenni.
                  
               
                     (4)
                  
                  
                     A hozzájáruló nyilatkozat megtételéhez használt eszköznek lehetővé kell tennie a kérelmező személyazonosságának megerősítését. Ezért meg kell határozni a hozzájáruló nyilatkozat megtételéhez használt eszközhöz való hozzáféréshez szükséges hitelesítésre vonatkozó, valamint a biztonságos hozzáférést – többek között a kérelmezőknek biztosított egyedi kód révén – garantáló követelményeket. A hozzájáruló nyilatkozat megtételéhez használt eszköznek azt is lehetővé kell tennie, hogy a kérelmezők hozzájárulás megadása vagy visszavonása előtt lekérdezhessék a megőrzött adatokat, valamint ismertetni kell a hozzájárulás megadásának vagy visszavonásának módját.
                  
               
                     (5)
                  
                  
                     Meg kell határozni a hozzájáruló nyilatkozat megtételéhez használt eszköz és az ETIAS központi rendszere közötti kommunikációs csatornákat. Ki kell alakítani továbbá az üzenetformátumot, a szabványokat és a protokollokat, valamint a biztonsági követelményeket.
                  
               
                     (6)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló (22.) jegyzőkönyv 1. és 2. cikkével összhangban Dánia nem vett részt az (EU) 2017/2226 európai parlamenti és tanácsi rendelet (2) elfogadásában, az rá nézve nem kötelező és nem alkalmazandó. Mivel azonban az (EU) 2018/1240 rendelet a schengeni vívmányokon alapul, Dánia az említett jegyzőkönyv 4. cikkének megfelelően 2018. december 21-én bejelentette, hogy az (EU) 2018/1240 rendelet nemzeti jogában történő végrehajtásáról határozott.
                  
               
                     (7)
                  
                  
                     Ez a határozat a schengeni vívmányok azon rendelkezéseinek továbbfejlesztését képezi, amelyekben az Egyesült Királyság a 2000/365/EK tanácsi határozattal (3) összhangban nem vesz részt; ennélfogva az Egyesült Királyság nem vesz részt ennek a határozatnak az elfogadásában, az rá nézve nem kötelező és nem alkalmazandó.
                  
               
                     (8)
                  
                  
                     Ez a határozat a schengeni vívmányok azon rendelkezéseinek továbbfejlesztését képezi, amelyekben Írország a 2002/192/EK tanácsi határozattal (4) összhangban nem vesz részt; ennélfogva Írország nem vesz részt a határozat elfogadásában, az rá nézve nem kötelező és nem alkalmazandó.
                  
               
                     (9)
                  
                  
                     Izland és Norvégia tekintetében ez a határozat az Európai Unió Tanácsa, valamint az Izlandi Köztársaság és a Norvég Királyság közötti, az utóbbiaknak a schengeni vívmányok végrehajtására, alkalmazására és fejlesztésére irányuló társulásáról szóló megállapodás (5) értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK tanácsi határozat (6) 1. cikkének A. pontjában említett területhez tartoznak.
                  
               
                     (10)
                  
                  
                     Svájc tekintetében ez a határozat az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodás (7) értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK határozatnak a 2008/146/EK tanácsi határozat (8) 3. cikkével együtt értelmezett 1. cikkének A. pontjában említett területhez tartoznak.
                  
               
                     (11)
                  
                  
                     Liechtenstein tekintetében ez a határozat az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodáshoz való csatlakozásáról szóló jegyzőkönyv (9) értelmében a schengeni vívmányok azon rendelkezéseinek továbbfejlesztését képezi, amelyek az 1999/437/EK határozatnak a 2011/350/EU tanácsi határozat (10) 3. cikkével együtt értelmezett 1. cikkének A. pontjában említett területhez tartoznak.
                  
               
                     (12)
                  
                  
                     2019. január 28-án konzultációra került sor az európai adatvédelmi biztossal, aki 2019. február 8-án véleményt nyilvánított,
                  
               ELFOGADTA EZT A HATÁROZATOT:
         
            1. cikk
            Hozzáférés a hozzájáruló nyilatkozat megtételéhez használt eszközhöz
            A hozzájáruló nyilatkozat megtételéhez használt eszköz az alábbiakon keresztül érhető el:
            
                        a)
                     
                     
                        az (EU) 2018/1240 rendelet 16. cikkében említett, kifejezetten e célt szolgáló, nyilvánosan elérhető honlap;
                     
                  
                        b)
                     
                     
                        az (EU) 2018/1240 rendelet 16. cikkében említett, mobil eszközökre telepíthető alkalmazás;
                     
                  
                        c)
                     
                     
                        az (EU) 2018/1240 rendelet 6. cikke (2) bekezdésének f) pontjában említett ETIAS e-mail-szolgáltatáson keresztül küldött link.
                     
                  
         
            2. cikk
            A hozzájáruló nyilatkozat megtételéhez használt eszközhöz való hozzáféréshez szükséges kéttényezős hitelesítés
            
               (1)   A hozzájáruló nyilatkozat megtételéhez használt eszközhöz való csatlakozáshoz kéttényezős hitelesítést kell alkalmazni.
            
            
               (2)   Az első hitelesítés a következő adatok beviteléből áll:
               
                           a)
                        
                        
                           a kérelem száma;
                        
                     
                           b)
                        
                        
                           az úti okmány száma.
                        
                     
            
               (3)   Amennyiben a kérelmező nem adja meg kérelmének számát, az első hitelesítés a következő adatok beviteléből áll:
               
                           a)
                        
                        
                           az úti okmány száma;
                        
                     
                           b)
                        
                        
                           az úti okmányt kibocsátó ország, amelyet egy előre meghatározott listából kell kiválasztani;
                        
                     
                           c)
                        
                        
                           az úti okmány kibocsátásának dátuma és érvényességének lejárati dátuma;
                        
                     
                           d)
                        
                        
                           mindkét szülő utóneve.
                        
                     
            
               (4)   A kérelem számának meg kell egyeznie a kérelem benyújtásakor az ETIAS e-mail-rendszerén keresztül a kérelmezők számára biztosított kérelemszámmal. A kérelmező által megadott egyéb, a (2) vagy (3) bekezdésben említett adatoknak meg kell egyezniük a kérelmező által az igénylőlapon feltüntetett adatokkal.
            
            
               (5)   A második hitelesítéshez egy egyedi kódot kell bevinni a hozzájáruló nyilatkozat megtételéhez használt eszközbe.
            
            
               (6)   A (2) vagy (3) bekezdésben szereplő információk megadását követően az eszköz automatikusan létrehozza a (4) bekezdésben említett egyedi kódot, és azt az (EU) 2018/1240 rendelet 6. cikke (2) bekezdésének f) pontjában említett e-mail-szolgáltatáson keresztül elküldi a kérelmezőnek.
            
            
               (7)   Az egyedi kód rövid idő elteltével érvényét veszti. Új egyedi kód elküldése érvényteleníti az adott kérelmezőnek korábban elküldött egyedi kódokat.
            
            
               (8)   Az egyedi kódot a benyújtott kérelemben megadott e-mail-címre kell elküldeni.
            
            
               (9)   Az egyedi kód csak egyszer használható fel.
            
         
         
            3. cikk
            Adatlekérdezés az eszközön keresztül
            
               (1)   A kérelemfájl tárolásának meghosszabbítására vonatkozó hozzájárulás megadása vagy e hozzájárulás visszavonása esetén az eszköz tájékoztatja a kérelmezőt, hogy milyen adatok megőrzéséről vagy törléséről van szó.
            
            
               (2)   A hozzájárulás megadása előtt a kérelmező hozzáférést kap a következőkhöz:
               
                           a)
                        
                        
                           a kérelemfájl csak olvasható verziója és a benyújtott személyes adatok;
                        
                     
                           b)
                        
                        
                           a további benyújtott dokumentumok vagy információk csak olvasható verziója;
                        
                     
                           c)
                        
                        
                           a kérelemfájlhoz az utazási engedély kiadásáról szóló határozatot követően az (EU) 2018/1240 rendelet 39. cikke (1) bekezdésének a) és c)–d) pontja értelmében hozzáadott kiegészítő adatok csak olvasható verziója.
                        
                     
            
               (3)   A hozzájárulás megadása előtt a kérelmezőt tájékoztatják:
               
                           a)
                        
                        
                           arról, hogy a hozzájárulás megadása esetén a kérelemfájlt az utazási engedély érvényességének lejártát követően további három évig megőrzik;
                        
                     
                           b)
                        
                        
                           arról, hogy a hozzájárulás a meghosszabbított megőrzési időszak végéig bármikor visszavonható;
                        
                     
                           c)
                        
                        
                           arról, hogy az adatokat az új kérelem benyújtásának megkönnyítése céljából őrzik meg;
                        
                     
                           d)
                        
                        
                           arról, hogy az adatokat az (EU) 2018/1240 rendelet 71. cikke o) pontjának megfelelően használhatják fel;
                        
                     
                           e)
                        
                        
                           az (EU) 2018/1725 rendelet 17–24. cikke szerinti jogok gyakorlására vonatkozó eljárásokról; az Európai Határ- és Partvédelmi Ügynökség adatvédelmi tisztviselőjének, az európai adatvédelmi biztosnak és valamint abban az esetben, ha az utazási engedélyt az ETIAS központi rendszere adta ki, az első tervezett tartózkodás helye szerinti tagállam nemzeti felügyeleti hatóságának elérhetőségéről, abban az esetben pedig, ha az utazási engedélyt az ETIAS nemzeti egysége adta ki, a felelős tagállam nemzeti felügyeleti hatóságának elérhetőségéről.
                        
                     
         
         
            4. cikk
            A hozzájárulás megadása
            
               (1)   A hozzájárulás megadása elektronikus úton aláírt nyilatkozattal történik, amihez be kell jelölni a megfelelő négyzetet a hozzájáruló nyilatkozat megtételéhez használt eszközben.
            
            
               (2)   A hozzájárulás megadását követően a kérelmező e-mailt kap, amely a következőket tartalmazza:
               
                           a)
                        
                        
                           annak megerősítése, hogy a kérelmező kérelemfájlját az utazási engedély érvényességének lejártát követően további három évig megőrzik;
                        
                     
                           b)
                        
                        
                           link a hozzájáruló nyilatkozat megtételéhez használt eszközhöz;
                        
                     
                           c)
                        
                        
                           értesítés arról, hogy az adatokat az új kérelem benyújtásának megkönnyítése céljából őrzik meg, és ezek az adatok az (EU) 2018/1240 rendelet 71. cikkének o) pontjában említett célokra használhatók fel;
                        
                     
                           d)
                        
                        
                           értesítés arról, hogy a hozzájárulás a meghosszabbított megőrzési időszak végéig bármikor visszavonható;
                        
                     
                           e)
                        
                        
                           értesítés arról, hogy a kérelmezőnek ajánlatos megőriznie a jelenlegi kérelemszámát annak érdekében, hogy új kérelem benyújtásához ismét fel tudja használni a megőrzött kérelemfájlt.
                        
                     
         
         
            5. cikk
            A hozzájárulás visszavonása
            
               (1)   A kérelemfájl megőrzésére vonatkozó hozzájárulás visszavonását a hozzájáruló nyilatkozat megtételéhez használt eszköz megfelelő négyzetének bejelölésével kell jelezni.
            
            
               (2)   Amennyiben a hozzájárulás visszavonására a jelenlegi utazási engedély érvényességi ideje alatt kerül sor, a kérelmező e-mailt kap annak megerősítéséről, hogy a kérelemfájlt a jelenlegi utazási engedély érvényességének lejártát követően törlik.
            
            
               (3)   Amennyiben a hozzájárulás visszavonására a meghosszabbított időszak alatt kerül sor, a kérelmező e-mailt kap annak megerősítéséről, hogy a kérelemfájlt törlik.
            
         
         
            6. cikk
            Az eszköz és a központi rendszer közötti kommunikáció
            
               (1)   Az (EU) 2018/1240 rendelet 54. cikkének megfelelően a kérelemfájl megőrzéséhez adott hozzájárulást követően:
               
                           a)
                        
                        
                           a hozzájáruló nyilatkozat megtételéhez használt eszköz az (EU) 2018/1240 rendelet 6. cikke (2) bekezdésének l) pontjában említett biztonságos webszolgáltatáson keresztül tájékoztatja az ETIAS központi rendszerét erről a hozzájárulásról;
                        
                     
                           b)
                        
                        
                           az ETIAS központi rendszere a kérelemfájlt a jelenlegi utazási engedély érvényességének lejártát követő három évig megőrzi.
                        
                     
            
               (2)   Az (EU) 2018/1240 rendelet 54. cikkének megfelelően a kérelemfájl megőrzéséhez adott hozzájárulás visszavonását követően:
               
                           a)
                        
                        
                           a hozzájáruló nyilatkozat megtételéhez használt eszköz tájékoztatja az ETIAS központi rendszerét erről a visszavonásról;
                        
                     
                           b)
                        
                        
                           az ETIAS központi rendszere automatikusan törli a kérelemfájlt a jelenlegi utazási engedély érvényességének lejártát követően, illetve a három évvel meghosszabbított megőrzési időszak alatt, amennyiben a hozzájárulást azalatt vonták vissza.
                        
                     
            
               (3)   Az (EU) 2018/1240 rendelet 54. cikkének (3) bekezdésében leírtaknak megfelelően a megőrzési időszak lejártakor a kérelemfájlt automatikusan törlik az ETIAS központi rendszeréből.
            
         
         
            7. cikk
            Üzenetformátum, szabványok és protokollok
            Az üzenetek formátumát és a végrehajtandó protokollokat az (EU) 2018/1240 rendelet 73. cikkének (3) bekezdésében említett műszaki előírások tartalmazzák.
         
         
            8. cikk
            Különös biztonsági szempontok
            
               (1)   A hozzájáruló nyilatkozat megtételéhez használt eszközt úgy kell kialakítani és megvalósítani, hogy biztosított legyen a feldolgozott adatok bizalmas jellege, sérthetetlensége és rendelkezésre állása, valamint a tranzakciók letagadhatatlansága. Az eszköz technikai és szervezési megvalósításának teljesítenie kell az (EU) 2018/1240 rendelet 59. cikkének (3) bekezdésében említett ETIAS biztonsági terv előírásait, valamint meg kell felelnie a nyilvános honlapra és a mobil eszközökre telepíthető alkalmazásra vonatkozó, az (EU) 2018/1240 rendelet 16. cikkének (10) bekezdésében említett adatvédelmi és biztonsági szabályoknak.
            
            
               (2)   A hozzájáruló nyilatkozat megtételéhez használt eszközt úgy kell kialakítani és megvalósítani, hogy az eszközhöz való jogosulatlan hozzáférésre ne legyen lehetőség. Ennek érdekében a hozzájáruló nyilatkozat megtételéhez használt eszköz korlátozza, hogy egy adott úti okmány számával, egy adott kérelem számával vagy ugyanazon egyedi kóddal legfeljebb hány kísérletet lehet tenni az eszközhöz való hozzáférésre. Az eszköz a nem emberi magatartás elleni védelemre szolgáló intézkedéseket is tartalmaz.
            
            
               (3)   A hozzájáruló nyilatkozat megtételéhez használt eszköznek néhány perces inaktivitást követően működésbe lépő kiléptetési intézkedéseket is tartalmaznia kell.
            
            
               (4)   A feldolgozott adatok bizalmas kezelésére, sértetlenségére és rendelkezésre állására vonatkozó további részleteket az (EU) 2018/1240 rendelet 73. cikkének (3) bekezdésében említett műszaki előírások határoznak meg.
            
         
         
            9. cikk
            Naplók
            
               (1)   A hozzájáruló nyilatkozat megtételéhez használt eszköz műveleti naplókat vezet, amelyek a következőket tartalmazzák:
               
                           a)
                        
                        
                           hitelesítési adatok, beleértve azt is, hogy a hitelesítés sikeres volt-e vagy sem;
                        
                     
                           b)
                        
                        
                           a hozzáférés dátuma és időpontja;
                        
                     
                           c)
                        
                        
                           a hozzájárulás megadására vagy visszavonására vonatkozó jelölőnégyzet értéke.
                        
                     
            
               (2)   Az eszköz műveleti naplóit át kell másolni a központi rendszerbe. E naplókat a kérelemfájl meghosszabbított megőrzési idejének végét követően legfeljebb egy évig lehet tárolni, kivéve, ha már megkezdett ellenőrzési eljárásokhoz szükség van rájuk.. Ezt az időszakot követően automatikusan törölni kell őket.
               E naplók csak az (EU) 2018/1240 rendelet 69. cikkének (4) bekezdése szerinti célra használhatók fel.
            
         
         
            10. cikk
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Brüsszelben, 2019. február 22-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 236., 2018.9.19., 1. o.
         
         
            (2)  Az Európai Parlament és a Tanács (EU) 2017/2226 rendelete (2017. november 30.) a tagállamok külső határait átlépő harmadik országbeli állampolgárok belépésére és kilépésére, valamint beléptetésének megtagadására vonatkozó adatok rögzítésére szolgáló határregisztrációs rendszer (EES) létrehozásáról és az EES-hez való bűnüldözési célú hozzáférés feltételeinek meghatározásáról, valamint a Schengeni Megállapodás végrehajtásáról szóló egyezmény, a 767/2008/EK rendelet és az 1077/2011/EU rendelet módosításáról (HL L 327., 2017.12.9., 20. o.).
         
            (3)  A Tanács 2000/365/EK határozata (2000. május 29.) Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.)
         
            (4)  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).
         
            (5)  HL L 176., 1999.7.10., 36. o.
         
         
            (6)  A Tanács 1999/437/EK határozata (1999. május 17.) az Európai Unió Tanácsa, valamint az Izlandi Köztársaság és a Norvég Királyság között, e két államnak a schengeni vívmányok végrehajtására, alkalmazására és fejlesztésére irányuló társulásáról kötött megállapodás alkalmazását szolgáló egyes szabályokról (HL L 176., 1999.7.10., 31. o.).
         
            (7)  HL L 53., 2008.2.27., 52. o.
         
         
            (8)  A Tanács 2008/146/EK határozata (2008. január 28.) az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodásnak az Európai Közösség nevében történő megkötéséről (HL L 53., 2008.2.27., 1. o.).
         
            (9)  HL L 160., 2011.6.18., 21. o.
         
         
            (10)  A Tanács 2011/350/EU határozata (2011. március 7.) az Európai Unió, az Európai Közösség, a Svájci Államszövetség és a Liechtensteini Hercegség közötti, a Liechtensteini Hercegségnek az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló, különösen a belső határokon történő ellenőrzés megszüntetéséhez és a személyek mozgásához kapcsolódó társulásáról szóló megállapodáshoz való csatlakozásáról szóló jegyzőkönyvnek az Európai Unió nevében történő megkötéséről (HL L 160., 2011.6.18., 19. o.).